Den danske EU-kommissær Margrethe Vestager langer i et opsigtsvækkende interview med det amerikanske teknologimagasin Recode hårdt ud efter de nettjenester, som i dag har milliarder af brugere på verdensplan og af eksperter bliver beskrevet som central infrastruktur i demokratiet.

»Vi er nødt til at tage vores demokrati tilbage«, siger konkurrencekommissæren i det 18 minutter lange interview.

»Vi kan ikke overladet det hverken til Facebook eller Snapchat eller nogen andre. Vi skal tage demokratiet tilbage og forny det. Fordi samfundet handler om mennesker og ikke om teknologi«.